ქენდის სვეინპოლი

**ქენდის სუზენ სვეინპოლი** ((/ˈswɒnəpuːl/; აფრიკაანსი: [svanɛˈpul] დ. 1988 წლის 20 ოქტომბერს სამხრეთ აფრიკაში, პროვინცია კვაზულუ-ნატალის ქალაქ მუი -რივერში) —სამხრეთ აფრიკელი მოდელი და ქველმოქმედი. იგი „ვიქტორია სიქრეტი”-ს  ერთ-ერთი ყველაზე ცნობილი „ანგელოზი” და პლანეტის ერთ-ერთი ყველაზე სექსუალური მოდელია.

## კარიერა 
ქენდისის დედა ოცნებობდა, რომ მისი შვილი მოდელი გამხდარიყო. გოგონას სამოდელო კარიერა 15 წლის ასაკში დაიწყო, როდესაც იგი სამოდელო აგენტმა ქალაქ დურბანში, ძველმანების ბაზრობაზე აღმოაჩინა.  ორი წლის შემდეგ ქენდისი ნიუ -იორკში გაემგზავრა. 

2007 წელს ქენდის სვეინპოლი „ვიქტორიას სიქრეტის” მოდელი გახდა და მას შემდეგ ის იღებს მონაწილეობას ბრენდის სახელით ორგანიზებულ ყველა შოუში, გადაღებებსა და სარეკლამო კამპანიებში. „ანგელოზის” სტატუსი ქენდისმა ოფიციალურად 2010 წელს მიიღო.

სამოდელო კარიერის გამო, ქენდისმა სკოლაში სწავლა მიატოვა, თუმცა, ის მომავალში გეგმავს განათლების მიღებას. იგი გატაცებულია ფილოსოფიით, ისტორიითა და ხელოვნებით.

16 წლის ასაკში ქენდის სვეინპოლი ერთ გადასაღებ დღეში ჰონორარის სახით 4 600 გირვანქა სტერლინგს იღებდა.

2012-2013 წლების  Forbes– ის მონაცემებით, ქენდის სვეინპოლი მსოფლიოს ყველაზე მაღალანაზღუარებად მოდელებს შორის მეათე პოზიციაზე იმყოფებოდა. ჟურნალის ცნობით, მისი წლიური შემოსავალი 3 მილიონი დოლარი იყო. მომდევნო წლებში ჟურნალ Forbes– ის    მონაცემებით, ის კვლავ მე -10 ადგილს იკავებდა მსოფლიოში ყველაზე მაღალანაზღაურებადი მოდელების ჩამონათვალში. მოდელის შემოსავალი  წელიწადში 5 მილიონ დოლარს შეადგენდა.მარცხნივ|მინი|მოდელი მაქს ფაქტორის რეკლამაში
მოდელი მსოფლიოს თითქმის ყველა ცნობილ ბრენდთან თანამშრომლობს.  გამოდის  Carolina Herrera, Donna Karan, Jason Wu, Michael Kors, Prabal, Gurung, Animale, Blumarine, Christian Dior, Dolce & Gabbana, Elie Saab, Fendi, Givenchy, Isabel Marant, Stella McCartney, Viktor & Rolf, Baby Phat, Betsey Johnson, Douglas Hannant, Lela Rose, Nanette Lepore, Pamella Roland, Rock & Republic, Tory Burch, Zang Toi, Abaete, Agatha Ruiz de la Prada, Amuleti J, Development by Erica Davies, Enrico Coveri, Frankie Morello, Lorenzo Riva, Marc Bouwer, Miss Bikini, Pamella Roland, Pin-Up Stars, Thread Social, Trussardi, Marc Jacobs, Diane von Furstenberg, Alexander Wang -ს კოლექციების ჩვენებებზე. თუმცა როგორც თავად აღნიშნავეს,   მისი საყვარელი ბრენდებია: „დოლჩე და გაბანა”, „ქლოე”, „ლობუტენის” ფეხსაცმელი და მარკ ჯეკობსის აქსესუარები.

სამოდელო სამყაროში ქენდისს „სამხრეთაფრიკელ კეიტ მოსს” უწოდებენ. 

2013 წლიდან ქენდის სვეინპოლი კოსმეტიკური კომპანია „მაქს ფაქტორის” სარეკლამო სახეა.  2014 წელს ჟურნალებმა – „მაქსიმმა” და FHM-მა ქენდის სვეინპოლი მსოფლიოს ყველა დროის 100 ყველაზე სექსუალური ქალის რიეტინგში შეიყვანეს.

მოდელი  ხშირად ფიგურირებს ჟურნალების „ელის”, „ჯიქიუს”, „ჰარპერს ბაზარისა” და „ვოგის” სხვადასხვა ქვეყნის გამოცემების გარეკანებზე ფიგურირებს.

2018 წლის იანვარში, ქენდისი დასახელდა ყველაზე ძვირადღირებულ ბიკინის მოდელად Instagram– ზე.

## პირადი ცხოვრება 
2005-2018 ქენდისი ხვდებოდა ბრაზილიელ მოდელს ჰერმან ნიკოლს. 2015 წლის აგვისტოში გავრცელდა ინფორმაცია მათი ნიშნობის შესახებ, თუმცა 2018 წლის ნოემბერში წყვილი დაშორდა. მათ ორი ვაჟი ჰყავთ-ანაკა სვეინპოლ ნიკოლი (დ. 05.10.2016) და არიელ სვეინპოლ ნიკოლი (დ. 19.06.2018). 

მოდელი საუბრობს აფრიკაანსზე, პორტუგალიურ და ინგლისურ ენებზე. უყვარს გარუჯვა, ცეკვა და ჯირითი.

## საქველმოქმედო საქმიანობა 
მოდელი არის საქველმოქმედო ორგანიზაცია Mother2mothers  აქტიური წევრი, რომლის მიზანია აფრიკაში დდებისა და ბავშვებისათვის "აივ ინფექციისაგან თავისუფალი თაობის" შექმნა.ქენდისმა მათთის ჯინსების დიზაინი წარმოადგინა.იგი საქველმოქმედო ორგანიზაციას შეუერთდა 2019 წლის მაისში, როგორც მეცენატი და გლობალური ელჩი.

## სქოლიო 
კატეგორია:მოდელები
კატეგორია:მოდელები ეროვნების მიხედვით
კატეგორია:Victoria's Secret-ის ანგელოზები
კატეგორია:სამხრეთ აფრიკელი მოდელები

კატეგორია:დაბადებული 1988
კატეგორია:დაბადებული 20 ოქტომბერი
კატეგორია:ცოცხალი ადამიანები